Antik művészet 2020/21, második félév

Az előadás célja a görög és a római művészet fő törekvéseinek, stíluskorszakainak és legfontosabb emlékeinek bemutatása, megismertetése és értelmezése:

Görög művészet:

– a krétai és a mykénéi előzmények;

– az újrakezdés: a geometrikus művészet;

– keleti technikák és formák hatása: az orientalizáló művészet;

– a sajátosan görög művészeti ágak és műfajok megteremtése: az archaikus művészet;

– a klasszikus művészet kezdetei: a szigorú stílus;

– az érett klasszikus művészet: Periklés kora; az illúziók felé fordulás a késő klasszikus művészetben és az új utak keresése;

– tematikai és stilisztikai sokszínűség a hellenisztikus művészetben.

Római művészet:

– az etruszk művészet kialakulása és virágkora, az archaikus Róma;

– késő etruszk–kora római művészet;

– a római kultúra virágkora: késő köztársaságkori, kora császárkori művészet, a művészet a hatalom szolgálatában;

– a római birodalom fénykora: monumentális építészet, urbanizáció, triumphalis művészet, magánművészet, provinciák művészete;

– eszmei és ideológiai változások a késő antik, kora keresztény művészetben.

Ajánlott irodalom

A művészet története sorozat 2. kötete. Az antik világ. Az eredetileg spanyol kiadvány magyar változatának főszerkesztője Aradi N. Bp. 1986.

Görög művészethez:

Castiglione László: Görög művészet. Bp. 1968.

Castiglione László: Hellénisztikus művészet. Bp. 1980.

Ritoók Zs.–Sarkady J.–Szilágyi J. Gy.: A görög kultúra aranykora. Bp. 1984. (A művészetre vonatkozó fejezetek.)

S. Sarti: Görög művészet. Bp. 2007.

Szilágyi J. Gy.: A görög művészet világa. I-II. (Válogatás a korabeli írott forrásokból.) Bp. 1962.

Római művészethez:

Castiglione L.: Római művészet. Bp. 1971.

Castiglione L.: A római művészet világa. Az ősidőktől Augustusig. (Válogatás a korabeli írott forrásokból.) Bp. 1974.

G. De Tommaso, Római művészet. Bp. 2008.

J. Reich, Az ősi Itália. A múlt születése sorozat. Bp. 1979.